Hate That I Love You

Hate That I Love You (בעברית: שונאת את זה שאני אוהבת אותך) הוא שיר של זמרת הפופ ריהאנה בהשתתפות הזמר ני-יו. את השיר כתבו ני-יו והצמד סטארגייט אשר גם הפיקו את השיר. השיר יצא ב-21 באוגוסט 2007 כסינגל השלישי מאלבום האולפן השלישי של ריהאנה, Good Girl Gone Bad. לשיר קיימת גרסה ספרדית בהשתתפות הזמר דויד ביסבל שיצאה ב-28 באפריל 2008. השיר הוא שיר מיד-טמפו R&B עם השפעות של מוזיקה עממית שעוסק בכוחה של האהבה. השיר זכה לביקורות חיוביות רבות מצד המבקרים שהשוו את השיר לעבודות קודמות של ני-יו. השיר זכה להצלחה בעולם כאשר הגיע לעשרים העליונים ב-13 מדינות שונות. בבריטניה השיר הגיע למקום ה-15 ובארצות הברית השיר הגיע למקום ה-7 ואף הגיע למעמד פלטינה במדינה. הקליפ לשיר בוים על ידי אנתוני מנדלר אשר ביים קליפים נוספים של ריהאנה בעבר ומציג את ני-יו וריהאנה כמי שמנסים לעמוד באינטרסים של האהבה שלהם. לשיר יצא קליפ נוסף של הגרסה הספרדית אשר בו מופיע דייוויד ביסבל במקום ני-יו. על מנת לקדם את השיר ריהאנה ביצעה אותו בטקס ה-AMA וב-Operación Triunfo. בנוסף ריהאנה ביצעה את השיר בכל ארבעת סיבובי ההופעות הבין לאומיים הראשונים שלה. בתחילת 2007 ריהאנה החלה לעבוד עם כותבי שירים ומפיקים על מנת להוציא אלבום המשך לאלבומה השני. היא בילתה שבוע שלם עם ני-יו אשר נתן לה שיעורים בפיתוח קול. הם כתבו ושרו את השיר שהופק על ידי הצמד הנורווגי סטארגייט. בריאיון עם MTV ריהאנה אמרה על השיר: "שאתה מתחיל לשמוע אותו אתה חושב שהוא סקסי אבל צריך להקשיב לשיר כי הוא עמוק מאוד". השיר הוקלט באולפני הסוללה בניו יורק, אולפני ווסטלייק הקלטות בלוס אנג'לס ואולפני Lethal בבריג'טאון כאשר פיל טאן היה אחראי על המיקסינג של השיר וני-יו היה המפיק הווקאלי. בריאיון למגזין Vibe ני-יו דיבר על הכתיבה של השיר ואמר: "שאנשים אומרים לי שסגנון הכתיבה שלי מזכיר שיים של שנות ה-60, ה-70 וה-80 אני לוקח את זה כמחמאה. פעם אנשים הקדישו הרבה יותר תשומת לב לפואטיקה של שיר אהבה. היום [בשירים] יש בדרך כלל אלמנט מיני יותר מאשר אלמנט רומנטי. הדרך הטובה ביותר לבטא רגש כמו אהבה היא באמצעות סיפור. זה עושה את זה יותר 'אני יכול להתייחס לדמות הזאת בשיר הזה, כי עברתי משהו דומה'. אתה שומע סיפור שכזה בשיר שכתבתי לריהאנה בשם 'Hate That I Love You'." השיר שוחרר כסינגל השלישי מתוך אלבומה השלישי של ריהאנה. השיר שוחרר לתחנות הרדיו העכשוויות, הקצביות והאורבניות בארצות הברית ב-21 באוגוסט 2007. ב-22 באוקטובר שוחרר רמיקס של השיר בלמעלה מ-20 מדינות. ב-29 באוקטובר השיר והרמיקס שוחררו גם ב-iTunes. בנובמבר 2007 השיר שוחרר בפורמט של דיסק ו-maxi סינגל (סינגל אשר מכיל בתוכו שני שירים, צד A וצד B) בגרמניה. הדיסק כולל את גרסת האלבום של השיר, גרסת הרמיקס גרסה אינסטרומנטלית והקליפ הרשמי. גרסה זו שוחררה גם ל-iTunes ב-16 בנובמבר 2007. בסוף 2007 דלפה הגרסה הספרדית של השיר בשם "Hate That I Love You (Odio Amarte)" בשיתוף עם הזמר דייוויד ביסבל ומאוחר יותר היא שוחררה באופן רשמי ב-iTunes ארגנטינה, ברזיל וספרד. גרסה זו נכנסה גם לאלבומו של ביסבל "Premonición Live". השיר הוא שיר מיד-טמפו ו-R&B עם השפעות של מוזיקה עממית באורך של 3 דקות ו-39 שניות. השיר נכתב במפתח של A-flat ובמהלך השיר ריהאנה מגיעה כמעט לטון של אוקטבה וחצי מ-F3 ל-B♭5. בנוסף בשיר יש שימוש בפסנתר, גיטרות וביטים 4/4 כאשר קצב ההתקדמות בשיר הוא באקורד D♭2-E♭2-E♭7-B♭7. מבחינה לירית השיר מדבר על כוחה של אהבה, שלמרות שלפעמים ישנו אדם שפוגע בך ומכאיב לך אתה ממשיך לאהוב אותו ושם את כל מה ששלילי מאחור. המבקרים נתנו ביקורות חיוביות לשיר כאשר השוו אותו לשירים קודמים של ני-יו כמו "Sexy Love" ו-"Because of You". אם כי הרבה מבקרים השוו את השיר לשיר Irreplaceable של ביונסה. זו אינה הייתה הפעם הראשונה בה ריהאנה הושוותה לביונסה מה שיצר רושם שלילי בקרב הקהל והמבקרים שריהאנה וג'יי זי מנסים לחקות את ביונסה. השיר קיבל ביקורות חיוביות מהמבקרים. טאילה קריינס מ-"BBC Music" כינתה את השיר כ"דואט מודרני פשוט להפליא". סוקר מ"ניו-יורק טיימס" כינה את הדואט כ"קליל". קוונטין בי. האף מ-PopMatters לא היה משוכנע עד הסוף שהשיר אכן בלדה אך הוא כינה אותה כ"קליט וחלק". מבקרים רבים השוו את השיר לשיר "Irreplaceable" של ביונסה. ג'קי היידן מ"הוט פרס" כינתה את השיר "כהתאום של "Irreplaceable". סאל צ'ינקמני ממגזין "סלאנט" כינה את השיר כ"העתק לא מוצלח של "Irreplaceable" ו-"So Sick" שהוא שיר של ני-יו עצמו. גם שרה מקינטייר מ-RTE.ie נתנה ביקורת שלילית לשיר ואמרה: "שהשיר מכיל לא יותר מגיטרה אקוסטית, מילים מביכות, מרתיעות ונדושות שיוצרות שלומות קודרת". נורמן מאיירס ממגזין "פרפיקס" כתב "שהשיר לא בהכרח מתחבר לאופן המוזיקלי של האלבום". ניק לוין מ-Digital Spy's קרא לשיר: "דייסה של R&B, פולק ומיד-טמפו". הוא המשיך וכינה את השיר "כשיר שמתאים לשמוע אותו בסופרמרקט" והוסיף כי: "זה כמעט פלילי שלריהאנה יש באלבום שירים כמו Brekin' Dishes ו-Don't Stop the Music אבל היא משחררת את זה כסינגל". השיר קיבל שתי מועמדויות לגראמי בקטגוריית "ביצוע ה-R&B הטוב ביותר בצמד או הרכב" ו"שיר ה-R&B הטוב ביותר". השיר נכנס בשבוע הראשון שלו למוקם ה-98 בארצות הברית. לאחר 8 שבועות הוא הגיע למקום התשיעי ונשאר שם 5 שבועות ובכך הפך לשיר השישי של ריהאנה שמגיע לעשירייה הפותחת במצעד. לאחר מכן הגיע למיקום השיא שלו, 7 ונשאר במצעד 26 שבועות ובכך הפך לשיר השני של ריהאנה ששהה הכי הרבה שבועות במצעד נכון לאותה תקופה. בנוסף השיר הגיע למקום השלישי במצעד שירי הפופ במדינה ובכך הפך לשיר הרביעי של ריהאנה שמגיע לחמישייה הפותחת השם. בנוסף הוא גם הגיע למקום ה-20 במצעד שירי ה-R&B/היפ-הופ במדינה. מבחינת מכירות השיר הצליח להגיע למעמד פלטינה במדינה. בקנדה השיר גם זכה להצלחה כאשר הצליח להגיע למקום ה-17 במדינה ונשאר במצעד 23 שבועות. באוסטרליה השיר הגיע לראשונה למקום ה-48 ולאחר 3 שבועות הגיע למקום ה-14 ואף הגיע למעמד זהב במדינה. בניו זילנד השיר הגיע למקום השישי וגם שם הוא הגיע למעמד זהב. באירופה השיר זכה להצלחה גם כן כשאר השיר הצליח להגיע למקום ה-14 במצעד האירופאי. בבריטניה השיר הגיע לראשונה למקום ה-57 ולאחר 6 שבועות הגיע למקום ה-15. סה"כ מכר 150,000 עותקים במדינה. באירלנד השיר הצליח להגיע למקום ה-13. בשוודיה השיר היה מוצלח במיוחד כאשר הגיע למקום ה-10 שם נשאר במשך שבועיים. בצרפת השיר הגיע למקום ה-16 שם נשאר במשך שבועיים רצופים ובסך הכל שהה 25 שבועות במצעד. בספרד הגרסה הספרדית של השיר הייתה מוצלחת במיוחד כאשר הגיע למעמד פלטינה משולשת במדינה. השיר מכר סך הכל 3 מיליון עותקים בעולם. הקליפ בוים על ידי אנתוני מנדלר שביים בעבר קליפים עבור ריהאנה בין היתר של השירים "Unfaithful" ו-"Shut Up and Drive". הקליפ הופץ לראשונה ב-24 בספטמבר 2007 ושוחרר ל-iTunes 3 ימים לאחר מכן. לפני שהקליפ שוחרר הודלפה תמונה של ריהאנה מתוך סט הצילומים בה היא לבושה בחצאית אפורה וחזייה. הקליפ נפתח כאשר נראית השמש זורחת וריהאנה מתעוררת ובמקביל נראה ני-יו שהוא הולך לאורך הרחוב. לאחר שריהאנה מתעוררת היא תוהה אילו בגדים ללבוש ומחליטה לענוד שרשת זהב בעוד ני-יו מתקרב בזהירות למלון בו נמצאת ריהאנה. בינתיים ריהאנה מתלבשת, עוזבת את החדר והולכת במסדרון של המלון. ני-יו נכנס למלון ועולה במעלית ושהוא יוצא ממנה הוא פוגש את ריהאנה והם מחייכים אחד לשני, ני יו עוזב את המעלית וריהאנה נכנסת אליה במקומו. לאחר מכן השניים נפגשים עם בני הזוג שלהם עליהם ומתגלה כי הם לא שרו אחד על השני את מילות השיר. לקליפ יצאה גרסה נוספת בספרדית שבו הקטעים של ני-יו נחתכו מן הקליפ והוחלפו בקטעים של הזמר הספרדי שמשתתף בשיר דייוויד ביסבל. בגרסה זו של הקליפ נראה דייוויד שהוא צופה בקטעים של ריהאנה שמוקרנים על מסך בזמן שהוא שר את מילות השיר. על מנת לקדם את השיר ריהאנה ביצעה את השיר בטקסי פרסים ובנוסף גם בסיבובי הופעות. בטקס ה-AMA של 2007 ריהאנה ביצעה חלק מהשיר ביחד עם השיר "Umbrella". בנוסף ריהאנה ביצעה את השיר בחגיגות ה-75 לקבוצת הכדורגל האוקראינית שחטאר דונצק ב-2011. בנוסף ריהאנה הקפידה לבצע את השיר בכל ארבעת סיבובי ההופעות הבין לאומים הראשונים שלה. כתיבה – ניו-יו וסטארגייט גיטרה – אספן לינד כלים נוספים – סטארגייט הפקה – סטארגייט הקלטה – אל המברגר, מייק טוצ'י ומייקל ס. אריקסן מיקסינג – פיל טאן עוזר מיקסינג – ג'וש הוקקירק הפקה ווקאלית – ני-יו וסטארגייט תכנון – דיפו פאנג'ווני, פיליפ ראמוס וריקרדו "סליק" הריקסון מידע על היצירה "Hate That I Love You" באתר מיוזיק בריינז מידע על הסינגל "Hate That I Love You" באתר מיוזיק בריינז סרטון השיר "Hate That I Love You" באתר יוטיוב Single Accreds 2015, www.aria.com.au Gold & Platinum, RIAA (באנגלית) CERTIFICADOS – Pro-Música Brasil, pro-musicabr.org.br "British single certifications – Rihanna Ft Ne-Yo – Hate That I Love You". British Phonographic Industry. Retrieved August 23, 2019. Select singles in the Format field. Select Gold in the Certification field. Type Hate That I Love You in the "Search BPI Awards" field and then press Enter. The Official New Zealand Music Chart, THE OFFICIAL NZ MUSIC CHART (באנגלית) Spain Sales "R&R :: Going for Adds :: CHR/Top 40". Going for Adds. Radio and Records. אורכב מ-המקור ב-2 באוקטובר 2013. נבדק ב-5 בינואר 2012. {{cite web}}: (עזרה) "R&R :: Going for Adds :: Rhythmic". Going for Adds. Radio and Records. אורכב מ-המקור ב-2 באוקטובר 2013. נבדק ב-5 בינואר 2012. {{cite web}}: (עזרה) "R&R :: Going for Adds :: Urban". Going for Adds. Radio and Records. אורכב מ-המקור ב-2 באוקטובר 2013. נבדק ב-5 בינואר 2012. {{cite web}}: (עזרה) "Hate That I Love You (K-Klassic ... - Rihanna - Téléchargements MP3 - 7digital Belgique". 7digital. אורכב מ-המקור ב-2016-03-06. נבדק ב-2017-08-27. "Hate That I Love You (K-Klassic ... - Rihanna - High Quality Music Downloads - 7digital Suomi". 7digital. אורכב מ-המקור ב-2013-09-07. נבדק ב-2017-08-27. "Hate That I Love You (K-Klassic ... - Rihanna - Téléchargements MP3 - 7digital France". 7digital. אורכב מ-המקור ב-2013-09-07. נבדק ב-2017-08-27. "Hate That I Love You (K-Klassic ... - Rihanna - High Quality Music Downloads - 7digital Ireland". 7digital. אורכב מ-המקור ב-2016-03-06. נבדק ב-2017-08-27. "Hate That I Love You (K-Klassic ... - Rihanna - Downloads di MP3 - 7digital Italia". 7digital. אורכב מ-המקור ב-2013-09-07. נבדק ב-2017-08-27. "Hate That I Love You (K-Klassic ... - Rihanna - Téléchargements MP3 - 7digital Luxembourg". 7digital. אורכב מ-המקור ב-2016-03-06. נבדק ב-2017-08-27. "Hate That I Love You (K-Klassic ... - Rihanna - High Quality Music Downloads - 7digital Norge". 7digital. אורכב מ-המקור ב-2016-03-07. נבדק ב-2017-08-27. "Hate That I Love You (K-Klassic ... - Rihanna - Downloads de MP3 - 7digital Portugal". 7digital. אורכב מ-המקור ב-2012-01-29. נבדק ב-2017-08-27. "Hate That I Love You (K-Klassic ... - Rihanna - High Quality Music Downloads - 7digital 新加坡". 7digital. אורכב מ-המקור ב-2016-03-09. נבדק ב-2017-08-27. "Hate That I Love You (K-Klassic ... - Rihanna - Descargas de MP3 - 7digital España". 7digital. אורכב מ-המקור ב-2016-03-09. נבדק ב-2017-08-27. "Hate That I Love You (UK 2 trk) ... - Rihanna - High Quality Music Downloads - 7digital New Zealand". 7digital. אורכב מ-המקור ב-2013-09-07. נבדק ב-2017-08-27. "Hate That I Love You (K-Klassic ... - Rihanna - MP3 Musikdownloads - 7digital Österreich". 7digital. אורכב מ-המקור ב-2013-09-07. נבדק ב-2017-08-27. "Hate That I Love You: Rihanna (Single)". Amazon.com (UK). Amazon Inc. נבדק ב-5 בינואר 2012. {{cite web}}: (עזרה) "Hate That I Love You: Rihanna (Single)". Amazon.com (DE). Amazon Inc. נבדק ב-8 בינואר 2012. {{cite web}}: (עזרה) "Hate That I Love You: Rihanna (Single)". Amazon.com (DE). Amazon Inc. נבדק ב-8 בינואר 2012. {{cite web}}: (עזרה) "Hate That I Love You (K-Klassic ... - Rihanna - High Quality Music Downloads - 7digital Sverige". 7digital. אורכב מ-המקור ב-2013-09-07. נבדק ב-2017-08-27. "Hate That I Love You (Spanglish ... - Rihanna / David Bisbal - Descargas de MP3 - 7digital España". 7digital. אורכב מ-המקור ב-2013-07-26. נבדק ב-2017-08-27.